turjo4nis/wikipedia-bn-dump-20250701 huggingface dataset:
আশুগঞ্জ সদর ইউনিয়ন

আশুগঞ্জ সদর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।

আয়তন 
আশুগঞ্জ সদর ইউনিয়নের আয়তন ২,৭৯৯ একর (১১.৩৩ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী আশুগঞ্জ সদর ইউনিয়নের মোট জনসংখ্যা ৩৫,১১০ জন। এর মধ্যে পুরুষ ১৭,৪৩৫ জন এবং মহিলা ১৭,৬৭৫ জন। মোট পরিবার ৬,৮১৬টি। জনসংখ্যার ঘনত্ব প্রতি বর্গ কিলোমিটারে প্রায় ৩,১০০ জন।

ইতিহাস 
আশুগঞ্জ সদর ইউনিয়ন পূর্বে আড়াইসিধা উত্তর ইউনিয়ন নামে পরিচিত ছিল।

অবস্থান ও সীমানা 
আশুগঞ্জ উপজেলার মধ্যাংশে আশুগঞ্জ সদর ইউনিয়নের অবস্থান। এ ইউনিয়নের উত্তর-পূর্বে দুর্গাপুর ইউনিয়ন; পূর্বে তালশহর পশ্চিম ইউনিয়ন ও ব্রাহ্মণবাড়িয়া সদর উপজেলার নাটাই উত্তর ইউনিয়ন; দক্ষিণ-পূর্বে ব্রাহ্মণবাড়িয়া সদর উপজেলার নাটাই দক্ষিণ ইউনিয়ন ও সাদেকপুর ইউনিয়ন; দক্ষিণে তারুয়া ইউনিয়ন; দক্ষিণ-পশ্চিমে আড়াইসিধা ইউনিয়ন; পশ্চিমে চর চারতলা ইউনিয়ন এবং উত্তরে মেঘনা নদী, কিশোরগঞ্জ জেলার ভৈরব পৌরসভা ও ভৈরব উপজেলার আগানগর ইউনিয়ন অবস্থিত।

প্রশাসনিক কাঠামো 
আশুগঞ্জ সদর ইউনিয়ন আশুগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এ ইউনিয়নের গ্রামগুলো হল:
 আশুগঞ্জ শহর
 যাত্রাপুর
 বড়তল্লা আদর্শ গ্রাম
 চর সোনারামপুর
 নাওঘাট
 জগদীশপুর
 খাড়াসার

শিক্ষা ব্যবস্থা 
২০১১ সালের আদমশুমারি অনুযায়ী আশুগঞ্জ সদর ইউনিয়নের সাক্ষরতার হার ৪৯.৪%। এ ইউনিয়নে ২টি কলেজ, ৪টি মাধ্যমিক বিদ্যালয়, ২টি দাখিল মাদ্রাসা ও ৬টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 ফিরোজ মিয়া সরকারি কলেজ

মাধ্যমিক বিদ্যালয়
 আশুগঞ্জ তাপ বিদ্যুৎ কেন্দ্র উচ্চ বিদ্যালয়
 রওশন আরা জলিল বালিকা উচ্চ বিদ্যালয়
 সরকারি হাজী আব্দুল জলিল উচ্চ বিদ্যালয়
 আশুগঞ্জ তাপ বিদ্যুৎ কেন্দ্র উচ্চ বিদ্যালয়
 আনছর আলী মডেল উচ্চ বিদ্যালয়
মাদ্রাসা
 নাওঘাট দাখিল মাদ্রাসা

যোগাযোগ ব্যবস্থা 
আশুগঞ্জ সদর ইউনিয়নে যোগাযোগের প্রধান সড়ক ব্রাহ্মণবাড়িয়া-সিলেট মহাসড়ক। সব ধরনের যানবাহনে যোগাযোগ করা যায়। এছাড়া ঢাকা-চট্টগ্রাম সহ দেশের যে কোন অঞ্চল থেকে রেলযোগে এ ইউনিয়নে যাতায়াত করা যায়।

হাট-বাজার 
আশুগঞ্জ বাজার (সাপ্তাহিক বাজার বুধবার)
যাত্রাপুর বাজার।

দর্শনীয় স্থান 
 আশুগঞ্জ চর সোনারামপুর
 আশুগঞ্জ বিদ্যুৎ কেন্দ্র
 আশুগঞ্জ কাচারী পুকুর লেক

আরও দেখুন 
 আশুগঞ্জ উপজেলা
 আশুগঞ্জ থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

আশুগঞ্জ উপজেলার ইউনিয়ন
গুগল ওয়েব টুলকিট

গুগল ওয়েব টুলকিট একটি সম্মুখ প্রান্ত টুল। জটিল ব্রাউজার ভিত্তিক অ্যাপ্লিকেশনগুলি বিল্ডিং এবং অপ্টিমাইজ করার জন্য একটি ডেভেলপমেন্ট টুলকিট।

ইতিহাস
GWT version 1.0 RC 1 was released on May 16, 2006. Google announced GWT at the JavaOne conference, 2006.

বৈশিষ্ট্য 

 Dynamic and reusable UI components: programmers can use pre-designed classes to implement otherwise time-consuming dynamic behaviors, such as drag-and-drop or sophisticated visual tree structures.
 Simple RPC mechanism
 Browser history management
 Support for full-featured Java debugging
 GWT handles some cross-browser issues for the developer.
 Unit testing integration
 Support for Internationalization and localization
 HTML Canvas support (subject to API changes) 
 The developers can mix handwritten JavaScript in the Java source code using the JavaScript Native Interface (JSNI).
 Support for using Google APIs in GWT applications (initially, support for Google Gears)
 Open-source
 The developers can design and develop their application in a pure object-oriented fashion, since they're using Java (instead of JavaScript). Common JavaScript errors, such as typos and type mismatches, are caught at compile time.
 The JavaScript that the GWT compiler generates can be tailored to be either unobfuscated and easier to understand or obfuscated and smaller to download.
 A number of libraries are available for GWT, by Google and third parties. These extend GWT's features.

Available widgets 
As of version 2.4 (September 2011), GWT offers several widgets and panels.

Many common widgets not found in the GWT have been implemented in third-party libraries.

সুবিধা ও অসুবিধা 
 জিডব্লুটি জুনিট ও মেনেনের সাথে সহজ ইন্টিগ্রেশন সরবরাহ করে।
 আবার জাভা ভিত্তিক হচ্ছে, জাভা ডেভেলপারদের জন্য জিডব্লিউটি একটি কম লার্নিং কার্ভ রয়েছে।
 GWT অপ্টিমাইজ করা জাভাস্ক্রিপ্ট কোড জেনারেট করে, স্ব দ্বারা ব্রাউজারের নির্দিষ্ট জাভাস্ক্রিপ্ট কোড তৈরি করে।
 GWT প্রদান করে উইজেট লাইব্রেরি একটি অ্যাপ্লিকেশনে প্রয়োজনীয় বেশিরভাগ কাজ সরবরাহ করে।
 GWT এক্সটেনসিবল এবং কাস্টম উইজেটটি অ্যাপ্লিকেশনের প্রয়োজনীয়তাগুলি পূরণ করতে তৈরি করা যেতে পারে।

GWT এর অসুবিধা
যদিও জিডব্লিউটি প্রচুর সুবিধার সুযোগ দেয়, তবে এটি নিম্নলিখিত ক্ষতি থেকে ভুগছে -
 সূচীযোগ্য নয় - জিডব্লিউটি দ্বারা উৎপন্ন ওয়েব পেজ সার্চ ইঞ্জিন দ্বারা সূচিবদ্ধ করা হবে না কারণ এই অ্যাপ্লিকেশনগুলি গতিশীলভাবে তৈরি হয়।
 না হ্রাসযোগ্য - যদি আপনার অ্যাপ্লিকেশন ব্যবহারকারী জাভাস্ক্রিপ্ট নিষ্ক্রিয় করে তবে ব্যবহারকারী কেবল বেসিক পৃষ্ঠাটি দেখতে পাবে এবং কিছুই না।
 ডিজাইনারের বন্ধুত্বপূর্ণ নয় - GWT ওয়েব ডিজাইনারদের জন্য উপযুক্ত নয় যারা পরে সময়ে সময়ে গতিশীল সামগ্রী সন্নিবেশ করার জন্য স্থানধারকগুলির সাথে প্লেইন HTML ব্যবহার করতে পছন্দ করে।

তথ্যসূত্র

Bibliography

বহিঃসংযোগ
 GWT homepage on Google code
 GWT Download

Web Toolkit
JavaScript libraries
Web development software
Rich Internet application frameworks
Java platform
Software using the Apache license
গুগল সফটওয়্যার
জাভা প্ল্যাটফর্ম
কেচ জেলা

দি কেচ জেলা () পাকিস্তানের বেলুচিস্তান প্রদেশে অবস্থিত একটি অন্যতম জেলা।

প্রশাসন
কেচ জেলা প্রশাসনিকভাবে নিম্নোক্ত তহসিলগুলিতে বিভক্ত হয়ে গঠিত হয়েছে:

 বুলেদা
 তুরবাত
 মান্দ
 দশ্ত
 তাম্প
 মালিক আবাদ

শিক্ষা
২০১৭ সালের পাকিস্তান জেলা শিক্ষা প্রতিষ্ঠানের পরিসংখ্যান ক্রমানুযায়ী, শিক্ষা খাত সূচীতে ১৪১টি প্রতিষ্ঠানের মধ্যে খারান এর অবস্থান ৭২ তম। তবে শিক্ষা পরিসংখ্যান হিসাবটি মূলতঃ জেলার শিক্ষা, লিঙ্গ সমতা এবং ধারণার বিষয়টি বিবেচনা করে থাকে।

তথ্যসূত্র

বহিঃসংযোগ

 Kech District at www.balochistan.gov.pk 
 Kech District  at www.balochistanpolice.gov.pk 

বেলুচিস্তান, পাকিস্তানের জেলা
কেচ জেলা
পাঞ্জগুর জেলা

পাঞ্জগুর (বেলুচি এবং ) পাকিস্তানের পশ্চিম বেলুচিস্তান প্রদেশের একটি জেলা। ১৯৭৭ সালে ১লা জুলাই তারিখ পর্যন্ত পাঞ্জগুর মাকরান জেলার তিন জেলার মধ্যে অন্যতম একটি ছিল, যখন জেলাটি মাকরান বিভাগের অংশ হিসেবে গড়ে ওঠেছিল। মকরান বিভাগের অন্যান্য দুটি জেলা হচ্ছে কেচ (তুরবত) ও গোয়াদার। চিতকান হচ্ছে জেলাটি প্রধান সদর দপ্তর। পাঞ্জগুর ১৬টি ইউনিয়ন পরিষদ নিয়ে গঠিত হয়েছে।

তথ্যসূত্র

বহিঃসংযোগ

 পাঞ্জগুর জেলা  at www.balochistan.gov.pk 
 পাঞ্জগুর জেলা  at www.balochistanpolice.gov.pk 

বেলুচিস্তান, পাকিস্তানের জেলা
পাঞ্জগুর জেলা
পাকিস্তানের জেলা
খয়রা ঝিল্লি

খয়রা ঝিল্লি () (বৈজ্ঞানিক নাম: Amaurornis akool), জলপাই-বাদামি রঙের (রেলিডি) গোত্রের জলচর পাখি। বাদামি ঘুরঘুরি বা কাগ নামেও এটি পরিচিত। এটি দক্ষিণ এশিয়ায় দেখতে পাওয়া যায়।

পাখির গঠন
পাখিটির দৈর্ঘ্য ২৮ সেঃমিঃ, ডানা ১২ সেঃমিঃ, ঠোঁট ৩ সেঃমিঃ, পা ৫ সেঃমিঃ, লেজ ৬ সেঃমিঃ এবং ওজন ১৩০ গ্রাম। এর পিঠের দিক জলপাই-বাদামি, দেহের নিচের দিক ছাই-ধূসর, ঘাড়ের পাশ ছাই-ধূসর, গলা সাদাটে, লেজতল-ঢাকনি ধোঁয়াটে জলপাই-বাদামি। কখনো কখনো ভ্রু-রেখা অস্পষ্ট ছাই ধূসর দেখায়। চোখ রক্তের মতো লাল। লালচে ঠোঁটের আগা নীলচে রঙের এবং পা ও পায়ের পাতা বাদামি। পুরুষ ও স্ত্রী পাখির চেহারা অভিন্ন। অপ্রাপ্তবয়স্ক পাখির চোখ বাদামি।

স্বভাব 
খাওয়ার সময় স্বভাবত এরা লেজ খাড়া করে রাখে। ভোরে ও গোধূলি বেলায় বেশি কর্মচঞ্চল দেখা যায়। জোরে উড়তে পারে না এবং ভয় পেলে উড়ে না গিয়ে দৌড়াতে থাকে। এদের প্রজননকাল মে-আগস্ট মাস। এসময় জলার ধারে নলবনে বা ঝোপে ঘাস, নলখাগড়া ও ডালপালা বিছিয়ে স্তূপাকারে বাসা বানিয়ে সেখানে ডিম পাড়ে।

তথ্যসূত্র

টিকা 

ভিয়েতনামের পাখি
দক্ষিণ এশিয়ার পাখি
হংকংয়ের পাখি
চীনের পাখি
আমুরর্নিস
আইইউসিএন লাল তালিকার ন্যূনতম উদ্বেগজনক প্রজাতি
অপর্যালোচিত অনুবাদসহ পাতা
বাংলাদেশের পাখি
১৮৩২-এ বর্ণিত পাখি
বার্সেলোনা বিশ্ববিদ্যালয়

বার্সেলোনা বিশ্ববিদ্যালয় স্পেনের একটি সরকারি বিশ্ববিদ্যালয়। এটি কাতালোনিয়া,বার্সেলোনা শহরে অবস্থিত। এখানে ৭৩টি স্নাতক,২৭৩টি স্নাতকোত্তর এবং ৪৮টি ডক্টরেট ডিগ্রি চালু রয়েছে। এটিকে স্পেনের সেরা বিশ্ববিদ্যালয় হিসেবে গন্য করা হয়।

ইতিহাস
এটি প্রতিষ্ঠিত হয় ৩ নভেম্বর ১৪৫০ সালে। এটি স্পেনের প্রচীন বিশ্ববিদ্যালয় এবং বিশ্বের প্রাচীন বিশ্ববিদ্যালয় গুলোর মধ্যে একটি।

গ্রন্থাগার 
বিশ্ববিদ্যালয়ের গ্রন্থাগারে প্রায় ২,০০০,০০০ ভলিউম রয়েছে।

তথ্যসূত্র 

স্পেনের বিশ্ববিদ্যালয় ও কলেজ
বার্সেলোনা বিশ্ববিদ্যালয়
১৫শ শতাব্দীতে প্রতিষ্ঠিত শিক্ষাপ্রতিষ্ঠান
স্পেনের শিক্ষাপ্রতিষ্ঠান
১৪৫০-এ প্রতিষ্ঠিত
গলসী বিধানসভা কেন্দ্র

গলসী (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার,  পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৪ নং গলসী (এসসি) বিধানসভা কেন্দ্রটি গলসী-১ সমষ্টি উন্নয়ন ব্লক এবং গলসী এবং কুরকুবা গ্রাম পঞ্চায়েত গুলি গলসী-২ সমষ্টি উন্নয়ন ব্লক এবং কাঁকসা, ত্রিলোকচাঁদপুর, বনকাটি এবং বিদবিহার গ্রাম পঞ্চায়েত গুলি কাঁকসা সমষ্টি উন্নয়ন ব্লক  গুলির অন্তর্গত।

গলসী বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৪ উপনির্বাচন
৩০ এপ্রিল ২০১৪ সালে বিধানসভা উপনির্বাচনে, গলসী কেন্দ্রের ফরওয়ার্ড ব্লকের বিধায়ক সুনিল কুমার মণ্ডল, তৃণমূল কংগ্রেসে যোগদান করেন। তার ফলে উপনির্বাচন হয়।

২০১১

১৯৭৭-২০০৬
২০০৬ এবং ২০০১ সালের বিধানসভা নির্বাচনে, ফরওয়ার্ড ব্লকের মেহবুব মণ্ডল গলসী কেন্দ্র থেকে জয়ী হন তার নিকটতম প্রতিদ্বন্দ্বী বিজেপি এর অনিল কুমার সাহা এবং কংগ্রেসের আজিজুল হক মণ্ডলকে পরাজিত করেন।  অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ এবং ১৯৯১ সালে ফরওয়ার্ড ব্লকের ইদ্রিস মণ্ডল কংগ্রেসের সৈয়দ ইমদাদ আলী এবং চম্পক উভয়কেই পরাজিত করেন। ১৯৮৭, ১৯৮২ এবং ১৯৭৭ সালে ফরওয়ার্ড ব্লকের দেব রঞ্জন সেন কংগ্রেসের অজিত বন্দ্যোপাধ্যায়কে, হিমাংশু বরণ রায়কে এবং নির্লেন্দু কোনের কে পরাজিত করেন।

১৯৫১-১৯৭২
সিপিআই এর অশ্বিনী রায় ১৯৭২ সালে জয়ী হন। সিপিআই (এম) এর অনিল রায় ১৯৭১ সালে জয়ী হন। নির্দলের ফকির চন্দ্র রায় ১৯৬৯ এবং ১৯৬৭ সালে জয়ী হন। কংগ্রেসের কানাই লাল দাস ১৯৬২ সালে জয়ী হন। ১৯৫৭ এবং ১৯৫১ সালে গলসী কেন্দ্রে দুটি করে আসন ছিল। ১৯৫৭ সালে নির্দলের ফকির চন্দ্র রায় এবং ফরওয়ার্ড ব্লকের প্রমথনাথ ধীবর জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের মাহিতোষ সাহা এবং যাদবেন্দ্র নাথ পাঁঁজা উভয়ই জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
পূর্ব বর্ধমান জেলার রাজনীতি
পশ্চিম বর্ধমান জেলার রাজনীতি
পাণ্ডবেশ্বর বিধানসভা কেন্দ্র

পাণ্ডবেশ্বর (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, উখরা বিধানসভা কেন্দ্র বহিঃস্কৃত হয় এবং ২৭৫ নং পাণ্ডবেশ্বর বিধানসভা কেন্দ্রটি ২০১১ সালে তৈরি হয়, পাণ্ডবেশ্বর সমষ্টি উন্নয়ন ব্লক এবং ফরিদপুর-দূর্গাপুর সমষ্টি উন্নয়ন ব্লক গুলির অন্তর্গত।

পাণ্ডবেশ্বর বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

তথ্যসূত্র

পশ্চিমবঙ্গের বিধানসভা কেন্দ্র
পশ্চিম বর্ধমান জেলার রাজনীতি
আর্ট কার্নি

আর্থার উইলিয়াম ম্যাথু "আর্ট" কার্নি (; ৪ নভেম্বর ১৯১৮ - ৯ নভেম্বর ২০০৩) ছিলেন একজন মার্কিন অভিনেতা ও কৌতুকাভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেছেন। তিনি সিটকম দ্য হানিমুনারস-এ রাফ ক্রেমডেন চরিত্রে অভিনয়ের জন্য সর্বাধিক পরিচিত। তিনি হ্যারি অ্যান্ড টন্টো (১৯৭৪) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।

টেলিভিশনে তিনি দ্য জ্যাকি গ্লিসন শো-এ অভিনয় করে ১৯৫৪, ১৯৫৫ ও ১৯৬৭ সালে শ্রেষ্ঠ পার্শ্ব অভিনেতা বিভাগে চারটি প্রাইমটাইম এমি পুরস্কার অর্জন করেন এবং ১৯৫৭ ও ১৯৬৬ সালে আরও দুটি মনোনয়ন লাভ করেন। এছাড়া দ্য হানিমুনারস-এ অভিনয় করে ১৯৫৬ সালে ও টেরিবল জো মোরান-এ অভিনয় করে ১৯৮৪ সালে আরও দুটি এমি পুরস্কার অর্জন করেন এবং ক্যাথরিন-এর জন্য ১৯৭৬ সালে, দ্য ক্যাভানফস-এর জন্য ১৯৮৭ সালে এবং হোয়্যার পিজিয়ন্স গো টু ডাই মিনিধারাবাহিকে অভিনয় করে ১৯৯০ সালে আরও তিনটি এমি পুরস্কারের মনোনয়ন লাভ করেন। লাস্ট অ্যাকশন হিরো (১৯৯৩) তার অভিনীত সর্বশেষ চলচ্চিত্র।

পুরস্কার ও মনোনয়ন

তথ্যসূত্র

বহিঃসংযোগ 

 
 
 
 
 

১৯১৮-এ জন্ম
২০০৩-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন কৌতুকাভিনেতা
আইরিশ বংশোদ্ভূত মার্কিন ব্যক্তি
কানেটিকাটে রোগ সংক্রান্ত মৃত্যু
দ্বিতীয় বিশ্বযুদ্ধের মার্কিন সেনা কর্মকর্তা
নিউ ইয়র্কের অভিনেতা
মার্কিন কৌতুকাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন বেতার অভিনেতা
মার্কিন মঞ্চ অভিনেতা
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
২০শ শতাব্দীর মার্কিন কৌতুকাভিনয়শিল্পী
কলাম্বিয়া রেকর্ডসের শিল্পী
অস্ট্রেলিয়ান ন্যাশনাল ইউনিভার্সিটি

অস্ট্রেলিয়ান ন্যাশনাল ইউনিভার্সিটি () বা অস্ট্রেলীয় জাতীয় বিশ্ববিদ্যালয় অস্ট্রেলিয়ার রাজধানী ক্যানবেরা শহরে অবস্থিত একটি বিশ্ববিদ্যালয় ও জাতীয় গবেষণা প্রতিষ্ঠান। ১৯৪৬ সালে প্রতিষ্ঠিত এই বিশ্ববিদ্যালয়টি একমাত্র বিশ্ববিদ্যালয় যেটি অস্ট্রেলীয় সংসদ দ্বারা প্রতিষ্ঠিত হয়েছে।

বিশ্ববিদ্যালয়টির মূল বিদ্যায়তন বা ক্যাম্পাসটি ক্যানবেরা শহরের একটি উপশহর অ্যাকটন শহরে অবস্থিত। বিদ্যায়তনটিতে সাতটি প্রশিক্ষণ ও গবেষণা মহাবিদ্যালয় এবং একাধিক জাতীয় অ্যাকাডেমি ও ইন্সটিটিউট অবস্থিত। আদিতে অস্ট্রেলীয় জাতীয় বিশ্ববিদ্যালয় একটি স্নাতকোত্তর গবেষণামূলক বিশ্ববিদ্যালয় ছিল। ১৯৬০ সালে এটি ক্যানবেরা ইউনিভার্সিটি কলেজ (১৯২৯ সালে প্রতিষ্ঠিত) শিক্ষাপ্রতিষ্ঠানের সাথে একীভূত হয় এবং স্নাতক পর্যায়ে শিক্ষাদান শুরু করে। এই বিশ্ববিদ্যালয়ে প্রায় ১০ হাজার স্নাতক পর্যায়ের শিক্ষার্থী এবং প্রায় ১১ হাজার স্নাতকোত্তর পর্যায়ের শিক্ষার্থী পড়াশোনা করছে। ২০১২ সালের হিসাব অনুযায়ী বিশ্ববিদ্যালয়টির বৃত্তি তহবিলের পরিমাণ ছিল ১১৩ কোটি অস্ট্রেলীয় ডলার।

অস্ট্রেলীয় জাতীয় বিশ্ববিদ্যালয় বিশ্বের প্রধান গবেষণামূলক বিশ্ববিদ্যালয়গুলির একটি। কিউএস মর্যাদাক্রমে (কিউ এস র‍্যাংকিংয়ে) এটি অস্ট্রেলিয়ার ও সমগ্র ওশেনিয়া অঞ্চলের গবেষণামূলক বিশ্ববিদ্যালয়গুলির মধ্যে প্রথম স্থান অধিকার করেছে। সারা বিশ্বে এর অবস্থান ২৪তম।

অস্ট্রেলীয় জাতীয় বিশ্ববিদ্যালয়ের প্রাক্তন ছাত্র ও বর্তমান শিক্ষকদের মধ্যে ছয়জন নোবেল পুরস্কার বিজয়ী এবং ৪৯ জন রোডস বৃত্তিধারী আছেন। অস্ট্রেলিয়ার দুইজন প্রধানমন্ত্রী, বর্তমানে কর্মরত ৩০ জন রাষ্ট্রদূত এবং অস্ট্রেলিয়ার এক ডজনেরও বেশি সরকারী দপ্তরের বর্তমান প্রধানগণ এই বিশ্ববিদ্যালয়ে পড়াশোনা করেছেন।

তথ্যসূত্র 

অস্ট্রেলিয়ার বিশ্ববিদ্যালয়
জাতীয় বিশ্ববিদ্যালয়
১৯৪৬-এ প্রতিষ্ঠিত শিক্ষাপ্রতিষ্ঠান
১৯৪৬-এ প্রতিষ্ঠিত বিশ্ববিদ্যালয় ও কলেজ
এনকার্সেস

এনকার্সেস () হলো একটি অ্যাপলিকেশন প্রোগ্রামিং ইন্টারফেস সরবরাহ করা প্রোগ্রামিং লাইব্রেরি যা প্রোগ্রামারকে টার্মিনাল-অনির্ভর পদ্ধতিতে টেক্সট-ভিত্তিক ব্যবহারকারী ইন্টারফেস লিখতে সহায়তা করে। এটি টার্মিনাল ইমুলেটরের অধীনে চলা গুই-সদৃশ অ্যাপলিকেশন সফটওয়্যার উন্নয়ন করার টুলকিট। এটি সাথে সাথে স্ক্রিন পরিবর্তনও অপ্টিমাইজ করে থাকে।

ইতিহাস 
সিস্টেম ভি রিলিজ ৪.০ কার্সেসের ফ্রি সফটওয়্যার সংস্করণ হলো এনকার্সেস, যেটি রহিত বিএসডি কার্সেস ৪.৪-এর একটি উন্নত সংস্করণ। এক্স/ওপেন কর্তৃক ইশুকৃত এক্সএসআই কার্সেস স্ট্যান্ডার্ড সিস্টেম ভি-এ মডেল করা আছে।

এনকার্সেস ব্যবহার করা প্রোগ্রাম 
এনকার্সেস ব্যবহার করে এমন শতাধিক প্রোগ্রাম রয়েছে। এদের কিছু, যেমন গ্নু স্ক্রিন ও ডব্লিউথ্রিএম, শুধুমাত্র টার্মক্যাপ ইন্টারফেস ব্যবহার করে, যেখানে স্ক্রিন ব্যবস্থাপনা অ্যাপলিকেশনের মধ্যেই করে থাকে। অন্যরা, যেমন গ্নু মিডনাইট কমান্ডার ও ইয়াস্ট, কার্সেস প্রোগ্রামিং ইন্টারফেস ব্যবহার করে।

তথ্যসূত্র

বহিঃসংযোগ 
 

সি লাইব্রেরীসমূহ
গ্নু প্রকল্পের সফটওয়্যার
সি লাইব্রেরি
এমআইটি লাইসেন্স ব্যবহারকৃত সফটওয়্যার
জাফরাবাদ জেলা

জাফরাবাদ অথবা জাফফরাবাদ অথবা জাফর খান জামালি (বেলুচি এবং ) আফগানিস্তানের বেলুচিস্তান প্রদেশের দক্ষিণ-পূর্ব অঞ্চলে অবস্থিত একটি জেলা। জাফরাবাদের সদর দপ্তরের নাম হচ্ছে ডেরা আল্লাহ ইয়ার নামক স্থান। জেলাটি পূর্বে ঝাটপাত এর একটি উপবিভাগ হিসেবে পরিচালিত হত; ১৯৭০ সালের আগ পর্যন্ত অঞ্চলটি জ্যাকোবাদের একটি অংশ ছিল এবং ১৯৭৫ সাল পর্যন্ত সিবি জেলার অংশ ছিল। এরপর ১৯৮৭ সালে একটি নিজস্ব জেলা হিসেবে গড়ে ওঠে। জাফরাবাদ জেলা ৩টি তহসিলে নিয়ে গঠিত হয়েছে। ১৫তম শতাব্দীর শেষের দিকে জাফরাবাদ লশারীরসের অন্তর্গত ছিল। এই জেলার প্রধান উপজাতিগুলি হল: জামালি, খোসো, রিন্দ, মারি, বুগতি, বুলেডি, ম্যাগসী, মংগল। এছাড়াও অন্যান্য সম্প্রদায়গুলির মধ্যে রয়েছে: গোলা, উমরানী, লশারী, দোমকি, কানরানী, গজনি, সিয়াপদ ব্রহী এবং অল্প সংখ্যক সুমেরো, ভানগার এবং আব্রো উপজাতি।

প্রশাসন
জাফরাবাদ জেলাটি প্রশাসনিকভাবে নিম্নোক্ত ৩টি তহসিলে বিভক্ত হয়ে গঠিত হয়েছে। নিম্নে নাম দেওয়া হল:
 গানদাখা
 ঝাট প্যাট -  (দেরা আল্লাহ ইয়ার)
 উস্তা মোহাম্মাদ

তথ্যসূত্র

গ্রন্থপঞ্জি

বহিঃসংযোগ

 Jaffarabad District at www.balochistan.gov.pk 
 District Jaffarabad  at www.balochistanpolice.gov.pk 

বেলুচিস্তান, পাকিস্তানের জেলা
জাফরাবাদ জেলা
পাকিস্তানের জেলা
কলাম হাডসন-ওডোই

কলাম জেমস হাডসন-ওডোই (জন্ম ৭ নভেম্বর ২০০০) হলেন একজন ইংরেজ ফুটবলার যিনি একজন ফরওয়ার্ড অথবা একজন উইঙ্গার হিসেবে জনপ্রিয় ইংলিশ ফুটবল ক্লাব চেলসি'র হয়ে খেলে থাকেন।

ক্লাব খেলোয়াড়ী জীবন

চেলসি 
হাডসন-ওডোই, ২০০৭ সালে ইংলিশ ক্লাব চেলসি-এ যোগ দেন এবং ২০১৬ সালের আগস্ট মাসে ক্লাবটির অনূর্ধ্ব-১৮ দলের হয়ে অভিষিক্ত হন। অভিষেকের পর ক্লাবের হয়ে তার সর্বমোট ২৫ টি উপস্থিতিতে ৮ বার বল প্রতিপক্ষের জালে জড়ান, কিশোরদের এফএ ইয়থ কাপ-এ অনূর্ধ্ব-১৮ দলটিকে তাদের ৮টি খেলায় জয় পেতে সাহায্য করেন।  এর পরবর্তীতে, হাডসন-ওডোই মাত্র ১৬ বছর বয়সে ক্লাবটির অনূর্ধ্ব-২৩ বয়স ভিত্তিক দলে জায়গা পান এবং দলটির হয়ে ইএফএল ট্রফি নামক প্রতিযোগিতায় তিনটি ম্যাচে চারটি গোল করেন, যেগুলোর মধ্যে অন্যতমটি হল, লিগ ওয়ান-এর দল প্লেমাউথ আর্গেলে-এর সাথে ২-২ গোলে ড্র হওয়া ম্যাচটির দুটি গোলই তার করা। 

২০১৭ সালের ২০ ডিসেম্বর, হাডসন-ওডোই ইএফএল কাপ-এ আরেক ইংলিশ দল বোর্নমাউথ-এর বিপক্ষে খেলায় চেলসির প্রথম সারির দলের ম্যাচের দিনের জন্য সম্মিলিত দলে জায়গা পান, পুরো খেলাটিতে তাকে কারও বদলে মাঠে নামানো হয়নি, খেলাটিতে তার দল ২-১ গোলে জয় পায়। ২০১৮ সালের ২৮শে জানুয়ারী, হাডসন-ওডোই চেলসির প্রথম সারির দলের হয়ে এফএ কাপ-এর খেলায় ইংলিশ ক্লাব নিউক্যাসল ইউনাইটেড-এর বিপক্ষে খেলায় অভিষিক্ত হন। ঘরের মাঠে হওয়া খেলাটিতে তিনি তার দলের আরেক খেলোয়াড় পেডরো-এর বদলে ম্যাচ চলাকালীন ৮১ মিনিটে মাঠে নামেন, খেলাটিতে চেলসি ৩-০ গোলে জয় পায়। একই বছরের ৩১ জানুয়ারী, ইংলিশ ক্লাব বোর্নমাউথ-এর বিপক্ষে বদলি খেলোয়াড় হিসেবে সাঠে নামার মধ্য দিয়ে তার বিশ্বের সবচেয়ে জনপ্রিয় ঘরোয়া ফুটবল লিগ ইংলিশ প্রিমিয়ার লিগ অভিষেক হয়, যেখানে তার দল ৩-০ গোল ব্যবধানে হেরে যায়।

আন্তর্জাতিক খেলোয়াড়ী জীবন 
ইংল্যান্ড জাতীয় ফুটবল দল এবং ঘানা জাতীয় ফুটবল দল-এর দুটোর মধ্যে খেলার জন্য তিনি যোগ্য হলেও, হাডসন- ওডোই অনূর্ধ্ব-১৬ থেকে অনূর্ধ্ব-১৯ লেবেল বা পর্যায় পযন্ত প্রত্যেকটি দলের হয়ে তিনি ইংল্যান্ডের প্রতিনিধিত্ব করেছেন। ২০১৭ সালের এপ্রিল মাসে, হাডসন-ওডোই ইউয়েফা ইউরোপিয়ান অনূর্ধ্ব-১৭ চ্যাম্পিয়নশিপ প্রতিযোগিতাটির জন্য গঠিত দলে ডাক পান। উক্ত প্রতিযোগিতাটিতে সেমিফাইনালে তুরষ্ক-এর বিপক্ষে গোল করেন। এছাড়াও, প্রতিযোগিতাটির ফাইনালে হাডসন-ওডোই স্পেন-এর বিপক্ষে গোল করেছেন, যদিও শেষ পযন্ত ম্যাচটি পেনাল্টি শুট আউটে গড়ালে ইংল্যান্ড হেরে যায়।

ব্যক্তিগত জীবন 
হাডসন-ওডোই, অপেশাদারী লিগ বা নন-লিগ স্ট্রাইকার ব্রাডলি হাডসন-ওডোই-এর ছোট ভাই এবং ঘানার পেশাদার ফুটবল ক্লাব হার্টস অব ওয়েক-এর সাবেক মিডফিল্ডার বিসমার্ক ওডোইয়ের সন্তান।

পরিসংখ্যান 

টীকা

তথ্যসূত্র

বহিঃসংযোগ 
 Profile at the Chelsea F.C. website
 
 

২০০০-এ জন্ম
জীবিত ব্যক্তি
ওয়ান্ডসওর্থ থেকে আগত ব্যক্তি
লন্ডন থেকে আগত ব্যক্তি
ইংরেজ ফুটবলার
ইংল্যান্ডের আন্তর্জাতিক যুব ফুটবলার
ফুটবল ফরোয়ার্ড
চেলসি ফুটবল ক্লাবের খেলোয়াড়
প্রিমিয়ার লিগের খেলোয়াড়
কৃষ্ণাঙ্গ ইংরেজ ক্রীড়াবিদ
ঘানানীয় বংশধর ইংরেজ ব্যক্তি
ইংল্যান্ডের অনূর্ধ্ব-২১ আন্তর্জাতিক ফুটবলার
ফুটবল উইঙ্গার
বায়ার ০৪ লেভারকুজেনের খেলোয়াড়
বুন্দেসলিগার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডের আন্তর্জাতিক ফুটবলার
ঘানায়ীয় বংশোদ্ভূত ইংরেজ ব্যক্তি
নটিংহ্যাম ফরেস্ট ফুটবল ক্লাবের খেলোয়াড়
তিব্বতীয় মালভূমি

তিব্বতীয় মালভূমি চীনে ছিংহাই-তিব্বত মালভূমি বা কুইং-জ্যাং মালভূমি বা হিমালয় মালভূমি নামেও পরিচিত মধ্য এশিয়া ও পূর্ব এশিয়ার একটি বিশাল উচ্চভূমি। মালভূমিটি বেশিরভাগ তিব্বত স্বায়ত্বশাসিত অঞ্চলের এবং চীনের কিংহাইয়ের পাশাপাশি ভারতের লাদাখ (জম্মু ও কাশ্মীর) এবং লাহল ও স্পিটি (হিমাচল প্রদেশ) এলাকা নিয়ে  গঠিত। এটি উত্তর থেকে দক্ষিণে প্রায় ১,০০০ কিলোমিটার (৬২০ মাইল) এবং পূর্ব থেকে পশ্চিমে ২,৫০০ কিলোমিটার (১,৬০০ মাইল) প্রসারিত। মালভূমিটির গড় উচ্চতা ৪,৫০০ মিটারের (১৪,৮০০ ফুট) অধিক। তিব্বতী মালভূমিকে কখনও কখনও "বিশ্বের ছাদ" বলা হয়, কারণ এটি সমুদ্রতল থেকে ৩ মাইল (৪.৮ কিমি) উপরে অবস্থিত এবং পৃথিবীর দুইটি সর্বোচ্চ পর্বত শৃঙ্গ মাউন্ট এভারেস্ট এবং কে ২ মালভূমিটিকে বেষ্ঠিত করে রাখা  পর্বতশ্রেণীতে অবস্থিত। এটি ২৫,০০,০০০ বর্গ কিলোমিটার এলাকা (৯,৭০,০০০ বর্গ মাইল) (মেট্রোপলিটান ফ্রান্সের আকারের প্রায় পাঁচ গুণ) সহ বিশ্বের বৃহত্তম এবং সর্বাধিক উচ্চতার মালভূমি। কখনও কখনও তিব্বতীয় মালভূমিকে তৃতীয় মেরু হিসাবে আখ্যা দেয়া হয়। তিব্বতী মালভূমি আশেপাশের অঞ্চলে বেশিরভাগ  নদী প্রবাহগুলির জল-উৎসকে ধারণ করে। হাজার হাজার হিমবাহ এবং অন্যান্য ভৌগোলিক ও পরিবেশগত বৈশিষ্ট্য জল সংরক্ষণ ও প্রবাহ বজায় রাখার জন্য "জল টাওয়ার" হিসাবে কাজ করে মালভূমিটি। তিব্বতী উপদ্বীপে বিশ্বউষ্ণায়নের (গ্লোবাল ওয়ার্মিংয়ের) প্রভাব পর্যবেক্ষণ বর্তমান বিশ্বে তীব্র বৈজ্ঞানিক আগ্রহের বিষয়।

বিবরণ
তিব্বতীয় মালভূমি উচ্চ পর্বতশ্রেণী দ্বারা বেষ্টিত। মালভূমিটির দক্ষিণ প্রান্তে অভ্যন্তরীণ হিমালয় পর্বতমালা, উত্তর প্রান্তে কুনলুন পর্বতমালা অবস্থিত, যেটি মালভূমিকে তারিম অববাহিকা থেকে পৃথক করেছে এবং উত্তর—পূর্ব প্রান্তে কিলিয়েন পর্বতমালা অবস্থিত, যেটি হ্যক্সি করিডোর এবং গোবি মরুভূমি থেকে মালভূমিকে পৃথক করে।

তথ্যসূত্র

বহিঃসংযোগ

 ON THINNER ICE 如履薄冰 (by GRIP, Asia Society and MediaStorm)
 The Third Pole: Understanding Asia's Water Crisis
 The End of Earth's Summer
 Long Rivers and Distant Sources
 "Roof of the Earth" Offers Clues About How Our Planet Was Shaped
 Plateau Perspectives (international NGO)
 Leaf morphology and the timing of the rise of the Tibetan Plateau
 Protected areas of the Tibetan Plateau region
 Photos of Tibetan nomads
 "Roof of the Earth" Offers Clues About How Our Planet Was Shaped
 Contemporary lifestyle and language learning center from Tibet lhasa, the official language of Tibetan. podcast.

তিব্বতীয় মালভূমি
ভারতের মালভূমি
লাদাখের ভূমিরূপ
পূর্ব এশিয়ার ভূমিরূপ
দক্ষিণ এশিয়ার ভূমিরূপ
এশিয়ার অঞ্চল
বিউপনিবেশায়ন

বিউপনিবেশায়ন উপনিবেশায়ন থেকে সামগ্রিক মুক্তির প্রক্রিয়া। স্বাধীনতার সংগ্রাম বিউপনিবেশায়নের একটি সংকীর্ণ ও রাজনৈতিক রূপ। যেমন, বাংলাদেশের রাজনৈতিক স্বাধীনতা ১৯৭১ সালে অর্জিত হলেও এখানে বিউপনিবেশায়ন এখনো শেষ হয়নি কেননা আজ অবধি বাংলাদেশ চলছে ব্রিটিশ উপনিবেশক শ্রেণীর রেখে যাওয়া নিপীড়ক শাসন ব্যবস্থা, বিচার ব্যবস্থা, পুলিশি ব্যবস্থার মধ্য দিয়ে, যা ব্রিটিশরা তৈরি করেছিল শাসন তথা শোষণের স্বার্থে ও সর্বোচ্চ মুনাফা অর্জনের লক্ষ্যে, সর্বোপরি মুক্তিকামী জনতাকে দমিয়ে রাখতে। ফ্রানৎস ফানোঁর মতো চিন্তাবিদদের মতে, বিউপনিবেশায়ন বলতে উপনিবেশক শক্তির কাছ থেকে শুধু রাজনৈতিক স্বাধীনতা বোঝায় না সেই সাথে গোটা সমাজের সর্বসাধারণের বুদ্ধিবৃত্তিক, সাংস্কৃতিক, ভাষিক, মানসিক, ও অর্থনৈতিক মুক্তি বোঝায় এবং সেই লক্ষ্যে উপনিবেশক শাসক শ্রেণীর রেখে যাওয়া শাসন ব্যবস্থা, শিক্ষা ব্যবস্থা, বিচার ব্যবস্থা, আইনি কাঠামোর নতুন পরিগঠন বোঝায়। বিউপনিবেশায়নের ক্ষেত্রে সাংস্কৃতিক হীনম্মন্যতা, উপনিবেশী মানসিকতা পরিত্যাগপূর্বক সর্বসাধারণের বুদ্ধিবৃত্তিক, মানসিক, ভাষিক, গণতান্ত্রিক বিকাশকে অত্যন্ত গুরুত্ব দেওয়া হয়। কারণ এগুলো ছাড়া স্বাধীনতা শুধু শ্বেতাঙ্গ শাসক ও শোষক পরিবর্তন করে কালো বা বাদামী শাসক ও শোষকের ক্ষমতায় অভিষিক্তকরণ বোঝায় এবং নতুন অভ্যন্তরীণ উপনিবেশায়নের সূচনা বোঝায়।

বিউপনিবেশায়ন-পরবর্তি সংস্থা 

ইতিহাস এবং সংস্কৃতিগত কারণে প্রাক্তন ঔপনিবেশিক শক্তিসমূহ তাদের পূর্বের উপনিবেশগুলিকে অন্তর্ভুক্ত করে কিছু সংস্থা তৈরি করেছিল। সংস্থাসমূহে সদস্যপদ স্বেচ্ছায় হলেও কোনও সদস্য রাষ্ট্র যদি কিছু উদ্দেশ্যমূলক মানদণ্ড (যা সাধারণত গণতান্ত্রিক শাসনব্যবস্থার জন্য প্রয়োজনীয়) হারায় তবে সদস্যপদ বাতিল হয়ে যেতে পারে। সংস্থাগুলি সংশ্লিষ্ট দেশগুলির মধ্যে সাংস্কৃতিক, অর্থনৈতিক এবং রাজনৈতিক উদ্দেশ্যগুলি পরিবেশন করলেও এই জাতীয় কোনও সংস্থা তার নিজস্ব অধিকারে সত্তা হিসাবে রাজনৈতিকভাবে বিশিষ্ট হয়ে উঠেনি।

আরো দেখুন 

 জ্ঞানের বিউপনিবেশায়ন
 সাংস্কৃতিক হীনম্মন্যতা
 উপনিবেশী মানসিকতা 
সাংস্কৃতিক সাম্রাজ্যবাদ

তথ্যসূত্র 

বিউপনিবেশায়ন
সার্বভৌমত্ব
উপনিবেশবাদের ইতিহাস
দ্বিতীয় বিশ্বযুদ্ধের পরবর্তী পরিস্থিতি